stanford-oval/wikipedia huggingface dataset:
Merinätkelmä

| Merinätkelmä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Nätkelmät Lathyrus
Laji::  japonicus
Kaksiosainen nimi
 Lathyrus japonicus  Willd. 
Katso myös
   Merinätkelmä Wikispeciesissä   Merinätkelmä Commonsissa 
Infobox OKNimi-testi OKIUCN-testi OK: 
Merinätkelmä (Lathyrus japonicus, syn. L. maritimus) on hernekasveihin kuuluva sinikukkainen monivuotinen ruohovartinen kasvi.
Ulkonäkö

Merinätkelmän rento ja kulmikas varsi voi kasvaa 80 senttimetriä pitkäksi. Lehdissä on kolmesta viiteen paria soikeita pikkulehdyköitä. Kukat ovat violetit, "purje" eli ylemmät terälehdet ovat tummempia kuin siivet ja venho. Kukat kasvavat 5-12 kukan terttuina. Palko ja lehdet muistuttavat puutarhahernettä, mutta palko ruskettuu jo varsin litteänä. Merinätkelmä on myrkyllinen. Sitä on kuitenkin yleisesti käytetty karjan rehuna.
Levinneisyys ja kasvupaikat

Merinätkelmää kasvaa Euroopan, Aasian ja Pohjois-Amerikan aurinkoisilla, hiekkaisilla merenrannoilla. Kasvista tunnetaan kaksi alalajia, subsp. japonicus ja lännenmerinätkelmä subsp. maritimus. Jälkimmäisestä on kaksi muunnosta, var. glaber ja var. pubescens, joita on kumpaakin tavattu Suomessa.
Aiheesta muualla

Pinkka, Lajintuntemuksen oppimisympäristö: Merinätkelmä (Lathyrus maritimus)
ITIS: Lathyrus japonicus (englanniksi)
United States Department of Agriculture (USDA): Lathyrus japonicus (englanniksi)
Flora of China: Lathyrus japonicus (englanniksi)
Merinätkelmä viihtyy hiekkaisilla merenrannoilla. Kuva Kemin Ajoksesta.
Medieval: Total War

| Medieval: Total War |
| --- | --- |

Kehittäjä:  The Creative Assembly
Julkaisija:  Activision
Jakelija:  Steam
Suunnittelija:  Mike Brunton
Säveltäjä:  Jeff van Dyck
Pelisarja:  Total War
Pelimoottori:  Shogun: Total War -pelin moottori
Julkaistu:  NA 20. elokuuta 2002EU 30. elokuuta 2002
Lajityyppi:  reaaliaikainen strategia
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 12 
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 88,49 % (perustuu 40 arvosteluun)
Metacritic: 88% (perustuu 25 arvosteluun)
Arvostelupisteet
Julkaisu: Pisteet
GameSpot: 8,7/10
GameSpy: 4,5/5
Medieval: Total War on The Creative Assemblyn kehittämä ja Activisionin elokuussa 2002 julkaisema strategiapeli Microsoft Windowsille. Pelin jatko-osa Medieval 2: Total War julkaistiin marraskuussa 2006. Vuoropohjaisessa strategiakartassa pelialuetta ovat keskiaikainen Eurooppa, Pohjois-Afrikka ja Lähi-itä.
Kampanjapeli alkaa vuodesta 1087 ja loppuu vuoteen 1453.
Perusteet

Ennen pelin aloittamista, pelaaja valitsee vaikeustason, ryhmittymän ja aikakauden, jolla haluaa pelata. Aikakausi (Early 1087, High 1205 ja Late 1321) määrittelee pelin aloitusajankohdan ja ryhmittymien voimasuhteet. Pelin alussa pelaajalla on ainakin yksi provinssi ja muutamia sotilas- ja diplomaattiyksiköitä. Provinsseihin voi rakentaa linnoja ja muita rakennuksia, joista osa mahdollistaa kehittyneempien sotilasyksiköiden kouluttamisen. Lisäksi rakennetaan myös kauppapaikkoja, jotka tuottavat verotuloja, kaivoksia, viljapeltoja ja kirkkoja.
Taistelut käydään kolmiulotteisella taistelukentällä, jolloin pelaaja pystyy vaikuttamaan taistelun kulkuun. Taistelun voi myös jättää tekoälyn hoidettavaksi, mikä lisää tappioita.
Ryhmittymien johtajat ja heidän poikansa ja veljensä muodostavat eliittiyksiköitä, jotka katolisilla ovat kuninkaallisia ritareita (royal knights), bysantin keisareilla katafrakteja, Novgorodilaisilla pajarit (boyars) ja muslimisulttaaneilla Ghulam-henkivartijoita (Ghulam Bodyguards).
Perusteet > Laivat

Laivoja voidaan käyttää kaupankäyntiin ja maajoukkojen siirtämiseen provinssien välillä, joilla ei ole maayhteyttä. Suorittaakseen maihinnousun vihollisprovinssiin, pelaajalla pitää olla hallussaan provinssi, jossa on satama, ja kohdeprovinssiin johtavan meriyhteyden varrella ei saa olla vihollislaivoja. Koska satamat tuhoutuvat, kun provinssi on vallattu, voi olla mahdotonta päästä vetäytymään maihinnousun jälkeen, ennen kuin satama on rakennettu uudelleen.
Perusteet > Ristiretket

Ristiretkiä voidaan myös ”rakentaa”. Kun se on rakennettu, siihen käsketään yksiköitä, valitaan valloitettava provinssi ja aloitetaan ristiretki. Ristiretki on ainoa sotilasyksikkö, joka pystyy kulkemaan toisen valtion alueen poikki, mutta siihen tarvitaan kyseisen valtion lupa. Jos lupaa ei saada, ristiretki aloittaa taistelun päästäkseen läpi. Ristiretki voidaan aloittaa ainoastaan paavin luvalla vain ei-katolisia ja kirkonkiroukseen julistettuja katolisia ryhmittymiä vastaan. Jokaisella ryhmittymällä voi olla kerrallaan vain yksi ristiretki.
Muslimivaltioilla ristiretken vastine on jihad, jolla voi valloittaa takaisin aiemmin menetettyjä provinsseja.
Perusteet > Agentit

Agentit ovat ei-sotilaallisia yksiköitä, joihin kuuluu suurlähettiläitä, vakoojia, salamurhaajia ja uskonnollisia yksiköitä kuten piispoja, inkvisiittoreita ja kardinaaleja. Prinsessa on ainoa yksikkö, jota ei voi kouluttaa, vaan joka syntyy ryhmittymän kuninkaalle tai keisarille. Suurlähettiläitä voi käyttää pysyvien liittosuhteiden muodostamiseen muiden kuninkaiden kanssa, avioliittojen järjestämiseen kruununperijöiden ja muitten valtioitten prinsessojen välillä, sotilasyksiköiden lahjomiseen omalle puolelle, kenraalien ja muiden viranhaltioiden erottamiseen tehtävistään ja tietojen hankkimiseen muiden ryhmittymien provinsseista.
Salamurhaajia voidaan käskeä tappamaan sekä omia että muiden valtioiden yksiköitä, kuten lähettiläitä, piispoja, kenraaleita, prinssejä ja kuninkaita. Muiden ryhmien hallitsijoiden murhaaminen saattaa poistaa koko ryhmän pelistä, mikäli uhrilla ei ole jälkeläisiä. Muussa tapauksessa kruununperijä ottaa vallan, mutta provinssit ja kenraalit eivät välttämättä ole hänelle yhtä uskollisia kuin edeltäjälleen. Uskonnollisen yksikön murhaaminen hidastaa kyseisen uskonnon leviämistä. Mitä tärkeämpi ja kokeneempi kohde on kyseessä, sitä vaikeampi salamurha on.
Agenteilla ja sotilaskometajilla on erilaisia ominaisuuksia, jotka ilmaisevat heidän kyvykkyyttään. Agenteilla on vain yksinkertainen asteikko (Valour) nollasta ylöspäin. Kenraaleilla on johtamistaito-kyky (Command), joka parantaa todennäköisyyttä voittaa taistelu, ja uskollisuus (Loyalty) tai vaikutuvalta (Influence) ryhmittymien johtajilla. Silloin täälöin juuri koulutetulla yksiköllä saattaa olla epätavallisen korkeat suoritusarvot ja jonkun historiallisen henkilön nimi. Esimerkiksi Saxo Grammaticus ja Thomas Becket ovat kolmen tähden piispoja ja Jeanne d’Arc, Fredrik I Barbarossa ja Saladin ovat taitavia kenraaleja.
Kuninkailla ja kenraaleilla on lisäksi persoonallisuuteen vaikuttavia ominaisuuksia (Traits). Esimerkiksi kenraali, joka usein vetäytyy taistelusta, saa mainetta pelkurina.
Perusteet > Kirkkovaltio

Kirkkovaltio on tekoälyn hallitsema ryhmä. Paavin sotajoukot ovat lähes identtisiä muille italialaisarmeijoille, ja hän itse on ominaisuuksiltaan yhteneväinen maallisten hallitsijoiden kanssa.
Paavin päätökset ovat katolisille ryhmittymille pelillisesti merkittäviä. Paavi ei esimerkiksi hyväksy pitkittynyttä sotaa kahden katolisen valtion välillä, ja vaatii sodan aloittanutta osapuolta lopettamaan vihamielisyydet ekskommunikaation uhalla. Ekskommunikaatio eli erottaminen kirkollisesta yhteydestä tekee rangaistun kuninkaan valtakunnan avoimeksi muiden katolisten valtioiden hyökkäyksille. Ekskommunikaatio lakkaa ajan myötä, viimeistään siinä vaiheessa kun joko ekskommunikoitu hallitsija tai paavi menehtyy.
Paavi myös antaa luvan ristiretkille. Toisinaan paavi myös itse vaatii ristiretkiä, erityisesti aiemmin mainittuja ekskommunikoituja valtioita vastaan.
Kirkkovaltio on mahdollista valloittaa, mutta tietyn ajan päästä paavi ilmestyy uudelleen Rooman provinssiin valtavan armeijan kanssa taistellakseen tiensä takaisin Kirkkovaltion johtoon. Kirkkovaltion kimppuun hyökkääminen tietää myös automaattisesti ekskommunikaatiota ja katolisten maiden vihaa.
Aiheesta muualla

Medieval: Total War MobyGamesissa (englanniksi)
Medieval: Total war (Arkistoitu – Internet Archive) Open Directory Projectissa
Keskustelufoorumi
-pelisarja
| --- | --- |
Virallinen pääsarja:   Shogun Mongol Invasion  Medieval Viking Invasion  Rome Barbarian Invasion  Alexander  Medieval II Kingdoms  Empire The Warpath Campaign  Napoleon  Shogun II  Rome II  Attila  Saga: Thrones of Britannia  Three Kingdoms  Saga: Troy 
Fiktiivinen maailma:   Total War: Warhammer  Total War: Warhammer II 
Muut:   Spartan: Total Warrior  Stormrise  Viking: Battle for Asgard
Ağstafa

| Ağstafa |
| --- | --- |
 Vuonna 1996 rakennettu imaami Alin moskeija.
 Ağstafa
 Koordinaatit: 41°7′8″N, 45°27′14″E 
Valtio:   Azerbaidžan
Piiri:  Ağstafa
Kaupungiksi:  1941
Väkiluku (2010):  12 700
Infobox OKVirheellinen NIMI-arvo: 
Ağstafa (ven. Акстафа́, Akstafa) on kaupunki Azerbaidžanissa. Se sijaitsee Kurajoen laaksossa 461 kilometriä Bakusta luoteeseen. Kaupunki on Ağstafan piirin keskus. Sen kautta kulkee Bakun ja Tbilisin välinen rautatie sekä M1-valtatie. Asukkaita on 12 700 henkeä (vuonna 2010).
Paikkakunta on saanut alkunsa vuonna 1914 perustetusta Jelizavetinkan asemataajamasta. Vuonna 1941 siitä tuli kaupunki. Nykyään Ağstafa on maatalousalueen keskus, jossa on pienimuotoista jalostusteollisuutta.
Aiheesta muualla

Azerb.com: Agstafa (Aqstafa, Elisavetinka) (englanniksi)
McCormickin piirikunta

McCormickin piirikunta (engl. McCormick County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 9 463 vuonna 2019. Piirikunnan hallintokeskus on McCormickin kaupunki. Piirikunta perustettiin vuonna 1916.
Aiheesta muualla

Kuvia tai muita tiedostoja aiheesta McCormickin piirikunta Wikimedia Commonsissa
BMW C1

| BMW C1 (125) |
| --- | --- |

Historia
Valmistaja:  BMW
Valmistusmaa:   Saksa
Valm. vuosina:  2000-2002
Tuotantomäärä:  33 714
Yleiset tiedot
Pituus:  2075 mm
Leveys:  1026 mm
Korkeus:  1766 mm
Kuivapaino:  185 kg kg
Jarrut:  edessä 220 mm levyjarru, 2-mäntäpuristin, takana 220 mm levyjarru, 1-mäntäpuristin, ABS lisävarusteena
Moottori
Moottori:  1-sylinterinen nelitahtinen DOHC, nestejäähdytys, Rotax 11 kW (15 hv)
Kuutiotilavuus:  124,8
Vaihteet:  Variomatic, hihnaveto
Polttoainesäiliö:  9,7 l
Kulutus:  2,9 l/100 km
Huippunopeus:  103 km/h
BMW C1 on BMW:n turvaohjaamolla/katolla varustettu skootterimalli, jota tuotiin vähäisinä kappalemäärinä myös Suomeen.
Konsepti 1992

BMW esitteli vuoden 1992 Kölnin IFMA-näyttelyssä urbaanin koemallin prototyypin, jonka pohjalta syntyisi myöhempi C1-malli.
Tuotantomallit 2000-2002

125 cm³- ja 11kW (15 hv) tai vuodesta 2001 lähtien valinnaisesti 176 cm³ 13 kW (18 hv) Rotax-nelitahtimoottorilla varustettu C1 tarjoaa tuulilasi-turvakattonsa ja törmäyskokein varmistetun kolariturvallisuutensa vuoksi sää- ja törmäyssuojaa kuljettajalleen, joskin matkustajalle tarkoitettu istuin sijaitsee korin ulkopuolella. Kuljettajan istuin on varustettu olkapäiden yli kulkevilla viisipiste-turvavyöllä (ajon esto, mikäli vöitä ei ole kiinnitetty), minkä vuoksi hänen ei poikkeuksellisesti tarvitse käyttää ajaessaan suojakypärää (kypäräpakko jäi kuitenkin voimaan mm. Isossa-Britanniassa ja Ruotsissa), ja törmäystilanteessa korkeita voimia saattoi kohdistua turvavyön pidättelemän kuljettajan kehon sijaan hänen niskaansa. Skootterin vikkelää ajettavuutta ja auton kolariturvallisuutta yhdistelevä C1 on tarkoitettu lähinnä kaupunki- ja tarveajoon, joskin sellaisilla on ajettu myös huomiota herättäneitä matkoja. Pienemmällä moottorilla se sijoittui A1-luokkaan (kevytmoottoripyörä), eli ajoluvaksi riitti vanha auton ajokortti, mutta vuonna 2001 pienen mallin rinnalle tuli "C1-200" isommalla moottorilla ja etenkin 42% kasvaneen vääntömomentin vuoksi 2 sekuntia rivakammalla kiihdytysajalla 0-50 km/t (3,9 vrt. 5,9 s), joskaan ison mallin huippunopeus ei noussut kuin 9 km/t.
C1:n kokoonpano oli ulkoistettu Bertone-koritehtaalle Torinoon, mutta vuonna 2000 alotettu valmistus keskeytettiin jo joulukuussa 2002 33 500 kappaleen valmistusmäärän jälkeen kertyneen suuren myyntivaraston vuoksi. Mallin kokonaismyynniksi jäi 33 714 kappaletta (toisissa lähteissä vain 12 614 kappaletta vuonna 2001 ja 2 000 kappaletta vuonna 2002, ennen kuin myyntivarastoa ryhdyttiin purkamaan alennuksilla), sillä C1 oli järkevästi lisävarusteltuna (mm. ABS-jarrut, "Family Friend"-versiossa matkustajan penkin tilalle sijoitettu tavaralaukku) liian kallis perinteisiin skootteri- ja moottoripyörämalleihin tai edullisiin pieniin henkilöautoihin verrattuna. Vähäiseksi jääneen valmistusmäärän, ja tiettyihin tarkoituksin varsin toimivan konseptin vuoksi C1-mallit ovat erikoisuuksina yhä kiinnostavia, jopa kulttituotteita, ja niiden hintataso on siksi säilynyt epätavanomaisen korkeana.
Hyviä ja huonoja puolia

Kori ei tarjonnut täyttä säänsuojaa, ja C1 soveltui huonosti talviajoon, eli konsepti ei toiminut ympärivuotisena auton korvikkeena. BMW:n PR-osaston esitys, että C1:llä voisi suojaavan korin vuoksi huoletta ajaa tavallisissa vaatteissa asiallisten mp-ajovaatteiden sijaan, oli erään vastoinkäymisiä sisältäneen koeajon raportin mukaan uskalias. C1-skoottereille tapahtuneiden onnettomuuksien tutkinnan kautta BMW pystyi kuitenkin osoittamaan, etteivät C1-kuljettajat olleet kärsineet niissä päävammoja (viite 1). Konsepti ja epätavanomainen muotoilu jakoivat myös mielipiteitä: konservatiiviset moottoripyörien harrastajat vieroksuivat C1-mallia, vaikkakin osa yleisöstä tykästyi siihen. Epätyydyttävään myyntitulokseen vaikutti paitsi C1-mallin vääränlainen asemointi nuorten, koulutettujen urbaanien ammattilaisten (YUP, young urban professional, "juppi") kulkupeliksi - kun todelliseksi ostajakunnaksi osoittautui varakas vanhempi ammattiväki, jonka liikkumistarpeisiin tämä erikoinen ajoneuvo vastasi hyvin - myös ongelmat ellei suoranaiset kömmähdykset C1:n eri yksityiskohtien ja varusteiden toteutuksessa. Esimerkiksi turvavöiden pidättelemällä kuljettajalla saattoi olla eri liikennetilanteissa vaikeuksia C1:n hallinnassa, vaikkapa sen tukemisessa kaatumisen estämiseksi yllättävissä pysähdyksissä. Lopulta C1 oli myös hinnoiteltu liian kalliiksi: noin puolet tuotantomäärästä meni kaupaksi vasta myyntivarastojen poistomyynnin myötä.
C1-E koemalli eSUM-ajoneuvoksi 2009

C1 toimi pohjana, kun BMW esitteli lokakuussa 2009 European Safer Urban Motorcycling (eSUM)-kaupunkimoottoripyöräilyprojektin osana tutkielmamallin C1-E, joka oli varustettu 3,7 KWh:n litium-ioniakulla ja sähkömoottorilla. Koemalli tarjosi 50-110 kilometrin toimintamatkan, mutta sitä ei otettu sarjatuotantoon.
Videoita

Videolinkkien on tarkoitus havainnollistaa joitain BMW C1:n piirteitä ja BMW-konseptin etuja (kolariturvallisuus ja säänsuoja, vertailu) sanallista selostusta selkeämmin.
David Bakkerin C1-esittely ja koeajo (englanniksi)
BMW-törmäyskokeita eri kohtauskulmilla (via DPCars, tekstit (saksaksi))
Test Achats-kuluttajajärjestön törmäystestejä tavallisilla skoottereilla (ranskaksi)
Men and Motors (Richard Hammond) säänsuojan vertailu BMW C1/Benelli Adiva (englanniksi)
Käännös suomeksi
Matthias Maucksch

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Matthias Maucksch
Syntymäaika: 11. kesäkuuta 1969 (ikä 55)
Syntymäpaikka: Dresden, DDR
Pelipaikka: keskikenttäpelaaja
Pituus: 181 cm
Seura
Seura:  Union Fürstenwalde
Tehtävä: päävalmentaja
Seurat
| Vuodet | Seura | O | (M) |
| 1987–1995 |  Dynamo Dresden | 169 | (4) |
| 1995–1997 |  VfL Wolfsburg | 41 | (5) |
| 1997–1998 |  VfB Leipzig | 27 | (0) |
| 1998–1999 |  FC Nürnberg | 5 | (0) |
| 1999–2000 |  Energie Cottbus | 5 | (0) |
| 2000–2004 |  FV Dresden 06 | 45 | (1) |
| 2004–2006 |  VfL Pirna-Copitz |  |  |
Maajoukkue
| 1990 |  DDR | 1 | (0) |
Valmennusura
2007:  Döbelner SC
2007–2009:  Dynamo Dresden II
2009–2011:  Dynamo Dresden
2015–2016:  Union Fürstenwalde
2017–2018:  Union Fürstenwalde
2018:  Sportfreunde Lotte
2019:  BFC Dynamo
2019–:  Union Fürstenwalde
 Seurajoukkueuran tilastot kattavat vain kansalliset sarjat.
Matthias Maucksch (s. 11. kesäkuuta 1969 Dresden) on saksalainen jalkapallovalmentaja ja entinen puolustaja. Kesäkuusta 2019 lähtien hän on toiminut Union Fürstenwalden päävalmentajana.
Ura > Pelaajana

Maucksch aloitti jalkapalloilijan uransa Dynamo Dresdenin juniorijoukkueessa vuonna 1976 ja nousi edustusmiehistöön 1987. Hän voitti kaksi DDR:n mestaruutta ennen Saksan jälleenyhdistymistä. Maucksch jatkoi Dynamossa esiintyen 118 ottelussa Bundesliigassa, josta seura putosi kauden 1994–1995 jälkeen.
Putoamisen jälkeen Maucksch siirtyi 2. Bundesliigassa pelaavaan VfL Wolfsburgiin, jota edusti kaksi kautta. Maucksch oli mukana Wolfsburgin nousujuhlissa keväällä 1997, mutta jätti joukkueen samana kesänä siirtyen VfB Leipzigiin. Hän palasi vielä pääsarjassa pelanneeseen 1. FC Nürnbergiin 1998, mutta ei onnistunut vakiinnuttamaan paikkaansa seurassa ja siirtyi epäonnistuneen kauden jälkeen Energie Cottbusiin. Myös kausi Energiessä jäi vaatimattomaksi ja Maucksch siirtyi amatööriseura FV Dresdeniin. Hän lopetti uransa amatööriseura VfL Pirna-Copitzissa 2006.[lähde? ]
Maajoukkuetasolla Maucksch edusti DDR:ää yhdessä maaottelussa Ranskaa vastaan vuonna 1990.
Ura > Valmentajana

Valmennusuransa Maucksch aloitti vuonna 2007 Döbelner SC:n päävalmentajana. Saman vuoden lokakuussa hän siirtyi Dynamo Dresdenin organisaatioon II-joukkueen päävalmentajan tehtäviin. Hän johdatti Dynamon II-joukkueen Landesliga Sachsenin ja Sachsenpokalin mestariksi vuonna 2009.[lähde? ]
Maucksch nousi lokakuussa 2009 Dynamo Dresdenin edustusjoukkueen päävalmentajaksi alankomaalaisen Ruud Kaiserin potkujen jälkeen. Hänen johdollaan Dynamo nousi 3. Ligan putoamiskamppailusta kahdenneksitoista. Kesäkuussa 2010 hän allekirjoitti jatkosopimuksen vuoteen 2012. Kaudella 2010/11 Dynamo Dresden paransi otteitaan ja nousi lähemmäs 3. Ligan kärkisijoja. Maucksch sai kuitenkin potkut tehtävistään huhtikuussa 2011. Runsas kuukausi myöhemmin seura nousi 2. Bundesliigaan.
Maucksch palasi valmennustehtäviin kesäkuussa 2018 3. Ligan Sportfreunde Lotten päävalmentajana. Hän sai kuitenkin potkut jo elokuussa 2018, kun Lotte oli aloittanut kautensa neljällä tappiolla. Tammikuussa 2019 Mauckschin ura jatkui BFC Dynamon päävalmentajana.
Kesäkuussa 2019 Maucksch palasi kolmannen kerran Union Fürstenwalden päävalmentajaksi.
Saavutukset > Meriitit pelaajana

DDR:n mestaruus (2): 1989, 1990
FDGB-Pokal: 1990
Saavutukset > Meriitit valmentajana

Landesliga Sachsen: 2009
Sachsenpokal: 2009
| 0 | 1 | 2 |
| --- | --- | --- |
| Edeltäjä: Ruud Kaiser | Dynamo Dresdenin päävalmentaja 10/2009–4/2011 | Seuraaja: Ralf Loose |
Matiaksenkirkko

Kirkon eteläinen julkisivu.
Kaunis näkymä Matteuksen kirkolle
Matiaksenkirkko on katolinen, keskiajalta peräisin oleva kirkko Budapestin Linnavuorella Unkarissa. Sen päätorni näkyy kaupungin monin osiin, ja se on Budapestin tunnetuimpia maamerkkejä. Kirkko on viralliselta nimeltään Budan Linnan Pyhän Neitsyen kirkko. Se tunnetaan kuitenkin paremmin Matiaksenkirkon nimellä 1400-luvulla hallinneen Matias-kuninkaan mukaan. Matias kruunattiin kirkossa ja hänet vihittiin siellä kahdesti, ja hän myös rakennutti kirkkoon etelätornin. Tornissa on näkyvillä Corvinus-suvun vaakuna, jossa on korpin kuva.
Ensimmäinen kirjallinen tieto Matiaksenkirkosta on vuodelta 1247, jolloin se mainitaan Budan linnan pääkirkkona. Se oli rakennettu ensin goottilaiseen tyyliin, mutta sitä on sen jälkeen laajennettu ja rakennettu uudelleen useita kertoja. Kun turkkilaiset valtasivat Budan 1526, kirkko muutettiin moskeijaksi. Kaupungin takaisin valtauksen jälkeen kirkko annettiin ensin fransiskaanien ja myöhemmin jesuiittojen käyttöön. Vuosina 1874–1896 kirkko rakennettiin uudestaan uusgoottilaiseen tyyliin Frigyes Schulekin suunnitelmien mukaisesti.
Matiaksenkirkon takana sijaitsee Kalastajanlinnake, josta aukeaa hyvä näköala Pestin puolelle.
Aiheesta muualla

Kuvia tai muita tiedostoja aiheesta Matiaksenkirkko Wikimedia Commonsissa
Ağsun piirikunta

Ağsun piiri Azerbaidžanin kartalla.
Ağsun piirikunta (azer. Ağsu rayonu, ven. Ахсу́йский райо́н, Ahsuiski raion) on paikallishallintoalue Azerbaidžanissa. Vuonna 1943 perustetun piirin pinta-ala on 1020 neliökilometriä. Asukkaita on 70 700 henkeä (vuonna 2010).
Ağsun piiri sijaitsee Azerbaidžanin keskiosassa. Se rajoittuu idässä Şamaxın, kaakossa Hacıqabulin, etelässä Kürdəmirin ja luoteessa İsmayıllın piireihin. Ağsun piirin pohjoisosa kuuluu Kaukasusvuoristoon ja sen reuna-alueeseen, eteläosa on tasankoa.
Piirin keskus on Ağsun kaupunki, josta on 162 kilometriä maan pääkaupunkiin Bakuun. Kuntia on yhteensä 59 ja kyliä 78. Kaupunkiväestön osuus on 27,9 % (vuonna 2010). Vuoden 1999 väestönlaskennan mukaan asukkaista 99,0 % on azereja ja 0,8 % lezgejä.
Piirin kautta kulkee Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan, hedelmien ja vihannesten viljelyyn sekä karjanhoitoon. Teollisuutta edustaa kaksi hedelmämehuja tuottavaa yritystä.
Paikallislehtenä ilmestyy Ağsu.
Aiheesta muualla

Ağsun piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Barriemore Barlow

Barry Barlow (tunnetaan myös nimillä Barriemore Barlow ja Barrie Barlow) (10. syyskuuta 1949 Birmingham, Iso-Britannia) on brittiläinen rumpali, joka parhaiten muistetaan Jethro Tullin rumpalina. Nimi Barriemore tuli hänen lempinimekseen Tull-vuosina, lähinnä koska se sopi yhtyeen erikoiseen imagoon. Barlow tunnetaan taitavana ja teknisenä rumpalina, Jethro Tullin livealbumia Bursting Out on käytetty tästä hyvänä esimerkkinä.
Barlow oli yksi tulevista Tull-muusikoista, jotka kuuluivat Blackpoolilaiseen The John Evan Band -yhtyeeseen 1960-luvun puolivälissä. Vuonna 1971 Clive Bunkerin erottua Jethro Tullista, pyysi Ian Anderson vanhaa yhtyetoveriaan Barlow'ta rumpaliksi. Barlow pysyi mukana kevääseen 1980 asti, kunnes erosi vedoten kyllästymiseen ja pitkien kiertueiden rasituksiin. Lisäksi Barlow'n hyvän ystävän, Tull-basisti John Glascockin kuolema syksyllä 1979 vaikutti päätökseen. Lehdistössä kerrottiin myöhemmin virheellisesti Barlow'n saaneen potkut yhtyeestä.
Tullin jälkeen Barlow on tehnyt lähinnä sessiomusiikon töitä monien artistien kanssa, kuten George Harrison, Robert Plant, Jimmy Page, John Miles, Kerry Livgren, Yngwie Malmsteen ja Dustin's Bar Mitzvah. Hänellä on myös ollut joitain omia lyhytikäisiä yhtyeitä, kuten Tandoori Cassette yhdessä Zal Cleminsonin kanssa. Barlow omistaa oman levytysstudion ja tällä hetkellä hän manageroi The Repertoires-nimistä yhtyettä.